2.2 ลักษณะการประกอบธุรกิจ

1) ประวัติความเป็นมาและพัฒนาการที่สำคัญ

บริษัท ฝาจีบ จำกัด (มหาชน) ได้จดทะเบียนจัดตั้งเป็นบริษัทจำกัด เมื่อวันที่ 26 เมษายน 2511
มีทุนจดทะเบียนเริ่มแรก 20 ล้านบาท
โดยการร่วมลงทุนของบริษัทผู้ผลิตเครื่องดื่มภายในประเทศกับบริษัทเบอร์ลี่ยุคเกอร์ จำกัด และบริษัท
โตโยไซกันไกชา จำกัด ประเทศญี่ปุ่น โดยบริษัท โตโยไซกันไกชา ประเทศญี่ปุ่น
เป็นผู้ให้ความช่วยเหลือด้านวิชาการ และเทคนิคในการผลิตฝาจุกจีบ ฝาอลูมิเนียมเกลียวกันปลอม
ฝาแม็กซี่ ฝากระป๋อง ฝาพลาสติกและกระป๋อง 3 ชิ้น

ปีที่เริ่มประกอบธุรกิจ : วันที่ 9 มิถุนายน 2513

ปีที่เข้าจดทะเบียนในตลาดหลักทรัพย์ : วันที่ 30 มิถุนายน 2520

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงาน มีดังนี้

ปี 2540 บริษัทฯ ได้รับใบรับรองคุณภาพมาตรฐานเลขที่มอก./ISO9002 เลขที่ 972060/0150
เมื่อวันที่ 5 สิงหาคม 2540

ปี 2541 ที่ประชุมวิสามัญผู้ถือหุ้น ครั้งที่ 1/2541 เมื่อวันที่ 16 มีนาคม 2541
ได้มีมติให้บริษัทบางกอกแคน แมนนูเฟคเจอริ่ง จำกัด เพิ่มทุนจดทะเบียนจากเดิม 483 ล้านบาท
เพิ่มอีก 967 ล้านบาท เป็นทุนจดทะเบียน 1,450 ล้านบาท โดยออกหุ้นสามัญใหม่จำนวน 9.67
ล้านหุ้น มูลค่าหุ้นละ 100 บาท โดยจัดสรรให้บริษัท ฝาจีบ จำกัด (มหาชน) จำนวน 9,660,885
หุ้น และผู้ถือหุ้นเดิมรายอื่นรวมจำนวน 9,115 หุ้น ในราคาหุ้นละ 100 บาท

- ให้บริษัทฯ เข้าซื้อหุ้นเพิ่มทุนของบริษัทบางกอกแคน แมนนูเฟคเจอริ่ง จำกัด จำนวน 2.555
ล้านหุ้น ในราคาหุ้นละ 100 บาท และให้บริษัท โตโย ไซกัน ไกชา จำกัด (ประเทศญี่ปุ่น)
ซึ่งเป็นบริษัทฯ ที่เกี่ยวข้องเป็นผู้ซื้อหุ้นเพิ่มทุนในส่วนที่บริษัทฯ สละสิทธิ์ จำนวน 7.105 ล้านหุ้น
ในราคาหุ้นละ 100 บาทเป็นจำนวนเงิน 710.5 ล้านบาท ทำให้สัดส่วนการถือหุ้นของบริษัทฯ
ในบริษัทบางกอกแคน แมนนูเฟคเจอริ่ง จำกัด จากเดิมร้อยละ 99.91 เป็นร้อยละ 50.91
ของทุนจดทะเบียนชำระแล้ว

- อนุมัติให้บริษัทฯ กู้ยืมเงินจาก บริษัท บางกอกแคน แมนนูเฟคเจอริ่ง จำกัด
เป็นเงินกู้ประเภทด้อยสิทธิจำนวนเงินประมาณ 600 ล้านบาท อัตราดอกเบี้ย 6% กำหนดชำระคืน 6
งวด ภายในระยะเวลาปี 2545 ถึงปี 2547

- ที่ประชุมใหญ่สามัญประจำปี ครั้ง 5 เมื่อวันที่ 30 เมษายน 2541
ได้มีมติแก้ไขเพิ่มเติมข้อบังคับของบริษัทฯ เพิ่มคณะกรรมการ ของบริษัทฯ จากเดิม 11 ท่าน เป็น
15 ท่าน

- อนุมัติให้บริษัทฯ และบริษัทย่อย ทำการประเมินราคาทรัพย์สินของบริษัท
เพื่อให้ราคายุติธรรมและเป็นราคาตลาดโดยผู้ประเมินอิสระ
ทำให้ราคาทรัพย์สินมีราคาเพิ่มขึ้นจำนวนดังนี้

ที่ดิน 464.2 ล้านบาท

เครื่องจักร 1,319.1 ล้านบาท

- ได้ทำการปรับโครงสร้างหนี้ระยะสั้นเป็นหนี้ระยะยาว ระยะเวลา 3 ปี
กับธนาคารต่างประเทศหลายแห่งในวงเงินประมาณ 800 ล้านบาท

ปี 2542 ที่ประชุมคณะกรรมการบริษัทฯ ครั้งที่ 10/2542 เมื่อวันที่ 5 พฤศจิกายน 2542
มีมติอนุมัติให้เพิ่มทุนจดทะเบียนของบริษัทอีกจำนวน 520,000,000 บาท
แบ่งออกเป็นหุ้นสามัญจำนวน 52,000,000 หุ้น มูลค่าหุ้นที่ตราไว้หุ้นละ 10 บาท
จากทุนจดทะเบียนเดิมจำนวน 260,000,000 บาท เป็นทุนจดทะเบียนจำนวน 780,000,000 บาท

ปี 2543 จากการประชุมครั้งที่ 10/2542 ที่มีมติอนุมัติให้เพิ่มทุนจดทะเบียนของบริษัทฯ อีกจำนวน
520,000,000 บาท นั้น ในปี 2543 ได้แบ่งการจัดสรรหุ้นเพิ่มทุนเป็น 2 ครั้ง คือ

ครั้งที่ 1 จำนวน 26,000,000 หุ้น มูลค่าหุ้นละ 10 บาท เสนอขายให้แก่ผู้ถือหุ้นเดิม
และทางบริษัทฯ ได้ดำเนินการเรียกชำระค่าหุ้นแล้วจำนวน 260,000,000 บาท ในเดือนมีนาคม
2543

ครั้งที่ 2 จำนวน 26,000,000 หุ้น มูลค่าหุ้นละ 10 บาท เป็นการเสนอขายให้แก่ผู้ถือหุ้นเดิม
ซึ่งคาดว่าจะกระทำได้ในไตรมาสที่ 4 ของปี 2543 แต่จากการประชุมวิสามัญผู้ถือหุ้นครั้งที่ 1/2543
ได้ขอเลื่อนการจัดสรรหุ้นเพิ่มทุนครั้งที่ 2 ออกไป โดยบริษัทฯ
คาดว่าจะปิดสมุดทะเบียนเพื่อกำหนดสิทธิในการจองซื้อหุ้นเพิ่มทุนได้ในไตรมาสที่ 3 ปี 2544

- บริษัทฯ ได้เริ่มย้ายสำนักงานและสายการผลิตที่โรงงานกรุงเทพ
มาปฏิบัติงานรวมกันที่โรงงานรังสิต เพื่อการบริหารจัดการที่ดีและจะช่วยให้บริษัทฯ
ลดต้นทุนการผลิตลงได้อีก คาดว่าการรวมโรงงานนี้จะดำเนินการได้ครบทุกหน่วยงานในไตรมาสที่ 1
ปี 2544

2)  ภาพรวมการประกอบธุรกิจของบริษัท และบริษัทย่อย ที่ดำเนินการอยู่ในปัจจุบัน
    และโครงสร้างการถือ

หุ้นของบริษัท

ภาพรวมการประกอบธุรกิจ

บริษัท ฝาจีบ จำกัด (มหาชน) เป็นผู้ประกอบธุรกิจอุตสาหกรรมผลิต และจำหน่าย ฝาจุกจีบ
 ฝาอลูมิเนียมเกลียวกันปลอม ฝาแม็กซี่ ฝาพลาสติก สำหรับผนึกขวดบรรจุน้ำอัดลม นม เบียร์ โซดา
และ เวชภัณฑ์ ฝากระป๋องชนิดดึงเปิด (Ring Pull) และชนิด (Stay-on-Tab) SOT
และกระป๋องเหล็กขนาดต่าง ๆสำหรับบรรจุเครื่องดื่มและอาหาร
โดยบริษัทฯได้รับเทคโนโลยีการผลิตจากบริษัท โตโยไซกัน ไกชา จำกัด ประเทศญี่ปุ่น

บริษัท ฝาจีบสินทรัพย์อุตสาหกรรม จำกัด ตั้งอยู่เลขที่ 99/34 ถนนแจ้งวัฒนะ แขวงทุ่งสองห้อง
เขตหลักสี่
กรุงเทพฯประกอบธุรกิจหลักในด้านการก่อสร้างอาคารชุดอุตสาหกรรมขนาดย่อมและอาคารที่พัก
สินค้าเพื่อขายหรือให้เช่า อย่างไรก็ตามเนื่องจากภาวะเศรษฐกิจของประเทศไทย ตกต่ำตั้งแต่ปี
2540 บริษัทฯจึงได้ชลอโครงการทั้งหมดตั้งแต่นั้นมาจนถึงปัจจุบัน

บริษัท ทรัพย์สินฝาจีบ จำกัด ตั้งอยู่เลขที่ 99/34 ถนนแจ้งวัฒนะ แขวงทุ่งสองห้อง เขตหลักสี่
กรุงเทพฯ ประกอบธุรกิจหลักในด้านการจัดสรรที่ดิน ก่อสร้างบ้านอยู่อาศัย
และอาคารพาณิชย์เพื่อจำหน่ายแก่ประชาชนทั่วไป ปี 2537
บริษัทฯได้เริ่มดำเนินการโครงการจัดสรรด้านที่อยู่อาศัย บ้านพร้อมที่ดินและส่วนการพาณิชย์
พื้นที่รวมโดยประมาณ 40 ไร่เศษ โดยใช้ชื่อ โครงการว่า "โครงการบ้านปัณชญา"
ที่บริเวณถนนรังสิต-องครักษ์ ฝั่งเหนือประมาณ กม.ที่ 19 ระหว่างคลอง 8 และคลอง 9
ตำบลลำผักกูด อำเภอธัญบุรี จังหวัดปทุมธานี
ในขณะนี้บริษัทฯได้พัฒนาระบบสาธารณูปโภคทั้งหมดของโครงการเรียบร้อยแล้ว
และได้รับใบอนุญาตจัดสรรเลขที่ 721/2540 เมื่อวันที่ 24 ตุลาคม 2540
โดยแบ่งขายเป็นแปลงย่อยจำนวน 220 แปลง ในปี 2543 บริษัทฯ
ได้ทำการยกเลิกสัญญาจะซื้อจะขายจำนวน 12 แปลง (9 หลัง)
เนื่องจากลูกค้าไม่สามารถผ่อนชำระเงินดาวน์ต่อไปได้ ภายหลังจากนั้น บริษัทฯ
ได้นำบ้านที่ยกเลิกสัญญาฯ กลับมาขายใหม่ได้จำนวน 5 แปลง (5 หลัง) ดังนั้น บริษัทฯ
สามารถขายบ้านพร้อมที่ดินได้ทั้งสิ้นจนถึงปัจจุบันจำนวน 29 แปลง (23 หลัง)
โดยได้ทำการโอนกรรมสิทธิ์ไปแล้วจำนวน 24 แปลง (19 หลัง) คงเหลือรอโอนกรรมสิทธิ์จำนวน
5 แปลง (4 หลัง) และคงเหลือบ้านพร้อมที่ดินพร้อมขายจำนวน 12 แปลง (7 หลัง)

บริษัท บางกอกแคน แมนนูแฟคเจอริ่ง จำกัด ตั้งอยู่เลขที่ 135/2 หมู่ 5 ถนน รังสิต-นครนายก
ตำบลประชาธิปัตย์ อำเภอธัญบุรี จังหวัดปทุมธานี โทรศัพท์ 533-0275-9 โทรสาร 533-0116
ประกอบธุรกิจผลิตกระป๋องอลูมิเนียม 2 ชิ้นสำหรับบรรจุเครื่องดื่มน้ำอัดลม เบียร์ และน้ำผลไม้

โครงสร้างการถือหุ้นของบริษัทฯ

+----------------------------------+--------------+--------------------+
| ชื่อบริษัท                           | ประเภทธุรกิจ   | % จำนวนหุ้นที่บริษัทถือ   |
+----------------------------------+--------------+--------------------+
| บริษัทย่อย                          |              |                    |
+----------------------------------+--------------+--------------------+
| บริษัท ทรัพย์สินฝาจีบ จำกัด             | อสังหาริมทรัพย์  | 99.99 %            |
+----------------------------------+--------------+--------------------+
| บริษัท ฝาจีบสินทรัพย์อุตสาหกรรม จำกัด    | อสังหาริมทรัพย์  | 99.99 %            |
+----------------------------------+--------------+--------------------+
| บริษัท บางกอกแคนแมนนูเฟคเจอริ่ง จำกัด  | บรรจุภัณฑ์      | 50.91%             |
+----------------------------------+--------------+--------------------+
| บริษัทอื่นๆ                          |              |                    |
+----------------------------------+--------------+--------------------+
| บริษัท เพชรแพค จำกัด                | บรรจุภัณฑ์      | 10.00%             |
+----------------------------------+--------------+--------------------+
| บริษัท เฮอริเทจ สโตนแวร์ จำกัด        | เซรามิค       | 10.00%             |
+----------------------------------+--------------+--------------------+

3) สัดส่วนรายได้ของกลุ่มธุรกิจ

- โครงสร้างรายได้ของทั้งกลุ่มบริษัทในระยะ 3 ปี ที่ผ่านมา หน่วย : ล้านบาท

[TABLE]